6.9.2022
EL
Επίσημη Εφημερίδα της Ευρωπαϊκής Ένωσης
C 342/289 Πέμπτη 17 Φεβρουαρίου 2022
14. καλεί τις ιρανικές αρχές να καταργήσουν αμέσως τον νόμο για τον «νέο πληθυσμό και την προστασία της οικογένειας» και να διασφαλίσουν την πρόσβαση σε δημόσιες υπηρεσίες σεξουαλικής και αναπαραγωγικής υγείας, συμπεριλαμβανομένων ασφαλών, νόμιμων, δωρεάν και υψηλής ποιότητας υπηρεσιών άμβλωσης σε όλες τις περιστάσεις· υπενθυμίζει ότι η άρνηση των αμβλώσεων στις γυναίκες συνιστά μορφή έμφυλης βίας και μπορεί να ισοδυναμεί με βασανιστήρια ή σκληρή, απάνθρωπη και ταπεινωτική μεταχείριση· καταδικάζει απερίφραστα τις απειλές των ιρανικών αρχών περί επιβολής της θανατικής ποινής για άμβλωση και καλεί τις ιρανικές αρχές να καταργήσουν τη διάταξη αυτή χωρίς καθυστέρηση· καλεί την ΕΕ και τα κράτη μέλη να συνεργαστούν με τον ΟΗΕ για την εκ του σύνεγγυς παρακολούθηση του νέου νόμου για τον «νέο πληθυσμό και την προστασία της οικογένειας», των επιπτώσεών του στους θανάτους μητέρων και των εξελίξεων όσον αφορά την εφαρμογή της θανατικής ποινής για την άμβλωση· 15.
επισημαίνει ότι οι πολίτες του Ιράν, μέσω πρωτοβουλιών υπό την ηγεσία των πολιτών, ζητούν συστηματικά την κατάργηση της θανατικής ποινής και τον τερματισμό της χρήσης της κατά υπερασπιστών των ανθρωπίνων δικαιωμάτων και της δυσανάλογης χρήσης της κατά μειονοτήτων· στηρίζει την ιρανική κοινωνία των πολιτών και τις ειρηνικές της προσπάθειες για την προάσπιση των ανθρωπίνων δικαιωμάτων· 16. καλεί το Ιράν να επιτρέψει επισκέψεις και να συνεργαστεί πλήρως με όλες τις ειδικές διαδικασίες του Συμβουλίου Ανθρωπίνων Δικαιωμάτων του ΟΗΕ, συμπεριλαμβανομένου του Ειδικού Εισηγητή του ΟΗΕ για την κατάσταση των ανθρωπίνων δικαιωμάτων στην Ισλαμική Δημοκρατία του Ιράν· 17. παροτρύνει την ΕΕ να εγείρει τις παραβιάσεις των ανθρωπίνων δικαιωμάτων στις διμερείς σχέσεις της με το Ιράν· καλεί τον Αντιπρόεδρο της Επιτροπής/Ύπατο Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας να διασφαλίσει ότι η Ευρωπαϊκή Υπηρεσία Εξωτερικής Δράσης εξακολουθεί να θίγει ζητήματα ανθρωπίνων δικαιωμάτων στο πλαίσιο του διαλόγου υψηλού επιπέδου ΕΕ-Ιράν· επιβεβαιώνει ότι ο σεβασμός των ανθρωπίνων δικαιωμάτων αποτελεί βασική συνιστώσα στην ανάπτυξη των σχέσεων ΕΕ-Ιράν· 18.
χαιρετίζει την έγκριση από το Συμβούλιο του παγκόσμιου καθεστώτος κυρώσεων της ΕΕ για τα ανθρώπινα δικαιώματα (πράξη Magnitsky της ΕΕ) ως σημαντικό μέσο για την επιβολή κυρώσεων από την ΕΕ στους παραβάτες των ανθρωπίνων δικαιωμάτων· ζητεί να ληφθούν στοχευμένα μέτρα, χρησιμοποιώντας είτε το ισχύον καθεστώς κυρώσεων της ΕΕ για τα ανθρώπινα δικαιώματα κατά του Ιράν είτε το παγκόσμιο καθεστώς κυρώσεων της ΕΕ για τα ανθρώπινα δικαιώματα (πράξη Magnitsky της ΕΕ), κατά Ιρανών αξιωματούχων που έχουν διαπράξει σοβαρές παραβιάσεις των ανθρωπίνων δικαιωμάτων, συμπεριλαμβανομένων εκτελέσεων και αυθαίρετων κρατήσεων πολιτών με διπλή ιθαγένεια και ξένων υπηκόων στο Ιράν, καθώς και δικαστών που έχουν καταδικάσει σε θάνατο δημοσιογράφους, υπερασπιστές των ανθρωπίνων δικαιωμάτων, πολιτικούς αντιφρονούντες και ακτιβιστές· 19.
θεωρεί ότι θα χρειαστούν περαιτέρω στοχευμένες κυρώσεις εάν οι ιρανικές αρχές δεν απελευθερώσουν τον δρα Ahmadreza Djalal, όπως ζητούν η ΕΕ και τα κράτη μέλη της· 20.
υπογραμμίζει τον αποσταθεροποιητικό ρόλο του ιρανικού καθεστώτος σε ολόκληρη την ευρύτερη περιοχή και καταγγέλλει το γεγονός ότι το ιρανικό καθεστώς ευθύνεται για τον θάνατο πολλών αμάχων στη Συρία, την Υεμένη και το Ιράκ· 21. αναθέτει στην Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στον Αντιπρόεδρο της Επιτροπής / Ύπατο Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας, στον Γενικό Γραμματέα του ΟΗΕ, στον ανώτατο ηγέτη και Πρόεδρο της Ισλαμικής Δημοκρατίας του Ιράν, καθώς και στα μέλη της Ισλαμικής Συμβουλευτικής Συνέλευσης (Majles) του Ιράν.